
	Қазақстан Республикасы Қаржы нарығын реттеу және дамыту агенттігі Басқармасының __________ 20   жылғы __ № ___ қаулысымен бекітілген




Актуарлық қызмет және сақтандыру мәселелері бойынша өзгерістер енгізілетін Қазақстан Республикасы Ұлттық Банкі Басқармасы қаулыларының және Қазақстан Республикасы Қаржы нарығын реттеу және дамыту агенттігінің Басқармасы қаулыларының тізбесі

1. «Актуарийлерді оқытудың ең қысқа міндетті бағдарламасын, халықаралық актуарийлер қауымдастықтарының тізбесін және оларға қойылатын талаптарды, Міндетті актуарлық қорытындының мазмұнына және табыс етілу тәртібіне қойылатын талаптарды, Актуарийдің біліктілігін растауға қойылатын талаптарды, Сақтандыру (қайта сақтандыру) ұйымының штатында тұрған актуарийдің қызметін тексеру үшін тәуелсіз актуарийді тарту, тәуелсіз актуарийдің сақтандыру (қайта сақтандыру) ұйымының штатында тұрған актуарий жүргізген есептеулердің шынайылығын тексеру нәтижелерін жіберу қағидаларын және мерзімдерін, Сақтандыру нарығындағы актуарлық қызметтi жүзеге асыру құқығына лицензия беру қағидаларын, Тестілеу өткізу қағидаларын бекіту туралы» Қазақстан Республикасы Ұлттық Банкі Басқармасының 2018 жылғы 27 тамыздағы № 191 қаулысына (Нормативтік құқықтық актілерді мемлекеттік тіркеу тізілімінде №17618 болып тіркелді) мынадай өзгертулер енгізілсін:
«Актуарийлерді оқытудың ең төменгі міндетті бағдарламасы» деген 1-қосымша Актуарлық қызмет және сақтандыру мәселелері бойынша өзгерістер енгізілетін Қазақстан Республикасы Ұлттық Банкі Басқармасы қаулыларының және Қазақстан Республикасы Қаржы нарығын реттеу және дамыту агенттігінің Басқармасы қаулыларының тізбесіне (бұдан әрі – Тізбе) 1-қосымшаға сәйкес редакцияда жазылсын;
көрсетілген қаулымен бекітілген актуарийдің біліктілігін растауға қойылатын Талаптарда:
4-тармақ мынадай редакцияда жазылсын: 
«4. Лицензияланған актуарийдің біліктілігін растау үшін есепті кезеңде КДБ бағдарламасы бойынша 1200 біліктілік балын алады.»;
[bookmark: _Hlk236923549]1-қосымша Тізбеге 2-қосымшаға сәйкес редакцияда жазылсын; 
көрсетілген қаулымен бекітілген Сақтандыру нарығында актуарлық қызметті жүзеге асыру құқығына лицензия беру қағидаларында:
6-тармақ мынадай редакцияда жазылсын: 
«6. Уәкілетті органның электрондық құжатты қабылдауға және тіркеуге уәкілетті қызметкері өтініш келіп түскен күні оны қабылдауды, тіркеуді және мемлекеттік қызмет көрсетуге жауапты уәкілетті органның бөлімшесіне (бұдан әрі - жауапты бөлімше) орындауға жіберуді жүзеге асырады. Егер мемлекеттік қызмет көрсетуге өтініш уәкілетті органның жұмыс күні аяқталғанға дейін екі сағат бұрын келіп түссе, онда мерзім келесі жұмыс күнінен басталады. Өтініш беруші жұмыс уақыты аяқталғаннан кейін, демалыс және мереке күндері жүгінген кезде Қазақстан Республикасының Еңбек кодексіне және «Қазақстан Республикасындағы мерекелер туралы» Қазақстан Республикасының Заңына сәйкес өтінішті қабылдау келесі жұмыс күні жүзеге асырылады.
Мемлекеттік көрсетілетін қызметтер кейіннен көрсетілетін қызметті алушыны хабардар ете отырып, цифрлық күту парағын пайдалана отырып, оның ішінде «цифрлық үкімет» порталының функционалы және цифрлық жүйелердің техникалық іркілістері кезеңінде өтініш беруге мүмкіндік беретін цифрлық объектілер арқылы көрсетілуі мүмкін.
Жауапты бөлімшенің қызметкері өтінішті тіркеген күннен бастап 2 (екі) жұмыс күні ішінде ұсынылған құжаттардың толықтығын тексереді.
Өтініш беруші ұсынған өтініште және (немесе) құжаттарда қателер немесе дәлсіздіктер анықталғанда, олардың нысаны мен мазмұны бойынша талаптарға сәйкес келмегенде, өтініш беруші мемлекеттік қызмет көрсетуге қойылатын негізгі талаптар тізбесіне сәйкес құжаттардың толық емес топтамасын ұсынған жағдайларда уәкілетті орган өтінішті цифрлық күту парағы арқылы қабылдайды.
Осы тармақтың төртінші бөлігінде көзделген негіз бойынша өтініш беруші ұсынған құжаттар (оның ішінде түпнұсқалар), өтінішті және (немесе) құжаттарды портал арқылы беру жағдайларын қоспағанда, уәкілетті орган оларды сақтауға қабылдамай-ақ өтініш берушіге қайтарылуға жатады.
Бұл ретте өтініш берушіге анықталған кемшіліктерді жою үшін ақылға қонымды мерзім белгіленеді, ол мемлекеттік қызмет көрсетуге қойылатын негізгі талаптар тізбесінің 3-тармағында белгіленген мемлекеттік қызмет көрсетудің жалпы мерзіміне енгізілмейді және одан аспауы тиіс.
Өтініш беруші кемшіліктерді жойған жағдайда өтініш беруші бастапқы жүгінген күн мемлекеттік қызметті алуға өтінішті және (немесе) құжаттарды қабылдаған күн болып есептеледі.
Мемлекеттік қызмет көрсету мерзімінің өтуі анықталған кемшіліктер жойылған сәттен бастап жаңартылады.
Өтініш беруші анықталған кемшіліктерді белгіленген мерзімде жоймаған жағдайда уәкілетті орган өтініш пен құжаттарды қабылдаудан бас тартады.
Ұсынылған құжаттардың толық болу фактісі анықталған кезде жауапты бөлімшенің қызметкері мемлекеттік қызмет көрсету мерзімі ішінде құжаттардың Қағидаларға 1-қосымшаға сәйкес «Актуарлық қызметті жүзеге асыруға лицензия беру» мемлекеттік қызмет көрсетуге қойылатын негізгі талаптар тізбесінің 8-тармағының талаптарына сәйкестігін қарайды.
Уәкілетті орган өтініш беруші ұсынған өтініште және (немесе) құжаттарда қателер немесе дәлсіздіктер анықталғанда, олар нысаны мен мазмұны бойынша талаптарға сәйкес келмегенде, мемлекеттік қызмет көрсетуге қойылатын негізгі талаптар тізбесіне сәйкес құжаттар топтамасы толық ұсынылмаған жағдайда мемлекеттік қызмет көрсету процесін тоқтата тұруға міндетті.
Мемлекеттік қызмет көрсету мерзімін тоқтата тұру уәкілетті орган өтініш берушіге мемлекеттік қызмет көрсету процесін тоқтата тұру туралы хабарлама жіберген күннен басталады. Мемлекеттік қызмет көрсету мерзімінің өтуі уәкілетті орган мемлекеттік қызмет көрсету процесін қайта бастау туралы шешім шығарған күннен бастап қайта басталады.
Осы тармақтың он бірінші бөлігінде көзделген негіз бойынша мемлекеттік қызмет көрсету процесі тоқтатыла тұрған жағдайда, өтініш беруші ұсынған құжаттар (оның ішінде түпнұсқалар) өтініш берушіге өтінішті және (немесе) құжаттарды портал арқылы беру жағдайларын қоспағанда, оларды уәкілетті орган сақтауға қабылдамай қайтарылуға жатады.
Құжаттарды қайта ұсынуды өтініш беруші тоқтата тұру мерзімі шегінде анықталған кемшіліктерді жойғаннан кейін жүзеге асырады.
Осы тармақтың он бірінші бөлігінде көзделген жағдайларда - уәкілетті орган белгілеген ақылға қонымды мерзімде анықталған кемшіліктер жойылғанға дейін мемлекеттік қызмет көрсету процесі тоқтатыла тұрады.
Осы тармақтың он бесінші бөлігінде көзделген тоқтата тұру мерзімі мемлекеттік қызмет көрсетуге қойылатын негізгі талаптар тізбесінің 3-тармағында белгіленген мемлекеттік қызмет көрсетудің жалпы мерзімінен аспауға тиіс.
Уәкілетті орган өтініш берушінің өтініші бойынша немесе өз бастамасы бойынша одан әрі қызмет көрсету процесіне уақытша кедергі келтіретін еңсерілмейтін күш әрекет еткен жағдайларда мемлекеттік қызмет көрсету процесін тоқтата тұруға құқылы. Мемлекеттік қызмет көрсетудің одан арғы процесіне уақытша кедергі келтіретін еңсерілмейтін күштің іс-қимылдары деп төтенше жағдай енгізу, табиғи және техногендік сипаттағы төтенше жағдай қатері немесе туындауы түсініледі.
Өтініш беруші ұсынған құжаттарды қарау нәтижелері бойынша жауапты бөлімше бұйрықтың және лицензияның немесе лицензия беруден бас тартудың жобаларын дайындайды, уәкілетті органның уәкілетті тұлғасында мемлекеттік қызмет көрсету нәтижесіне (бұдан әрі - мемлекеттік қызмет көрсету нәтижесі) қол қояды.
Жауапты бөлімшенің қызметкері уәкілетті орган лицензия беру, қайта ресімдеу, лицензияның телнұсқаларын беру (беруден, қайта ресімдеуден бас тарту) туралы шешім қабылдағаннан кейін 3 (үш) жұмыс күні ішінде өтініш берушіге уәкілетті органның уәкілетті адамының электрондық цифрлық қолтаңбасымен куәландырылған электрондық құжат нысанында мемлекеттік қызмет көрсету нәтижесін өтініш берушінің «жеке кабинетіне» жібереді.
Мемлекеттік қызметті көрсетуден бас тартқан кезде уәкілетті орган өтініш берушіге бас тарту себептерін көрсете отырып, жауап жібереді.
Мемлекеттік қызметті көрсетуден бас тарту кезінде тыңдау жүргізілмейді.
Өтініш беруші мемлекеттік қызметті көрсетуден бас тарту себептерін жойған жағдайда, өтініш беруші Қазақстан Республикасының заңнамасында белгіленген тәртіппен мемлекеттік қызметті алу үшін қайта жүгіне алады.»;
«Актуарлық қызметті жүзеге асыруға лицензия беру» мемлекеттік қызмет көрсетуге қойылатын негізгі талаптардың тізбесі» деген 1-қосымша Тізбенің 3-қосымшасына сәйкес редакцияда жазылсын.
2. «Сақтандыру резервтерін қалыптастыруға, есептеу әдістемесіне және олардың құрылымына қойылатын талаптарды бекіту туралы» Қазақстан Республикасы Ұлттық Банкі Басқармасының 2019 жылғы 31 қаңтардағы № 13 қаулысына (Нормативтік құқықтық актілерді мемлекеттік тіркеу тізілімінде № 18290 тіркелген) мынадай өзгеріс енгізілсін:
	көрсетілген қаулымен бекітілген Сақтандыру резервтерін қалыптастыруға, есептеу әдістемесіне және олардың құрылымына қойылатын талаптарда: 
          34-тармақ мынадай редакцияда жазылсын: 
«34. Мемлекеттік білім беру жинақтау жүйесі шеңберінде өмірді сақтандыру шарты бойынша сақтандыру резервтерін есептеу үшін пайдаланылатын тиімді жылдық пайыздық мөлшерлеме 2 (екі) пайыздан аспайтын тарифтік базистің тиімді жылдық пайыздық мөлшерлемесіне тең және 10 (он) пайыздан аспайды.
Мемлекеттік білім беру жинақтау жүйесі шеңберінде өмірді сақтандыру шарттары бойынша сақтандыру резервтерін есептеу үшін консервативтік тәсілді пайдаланған кезде резервтік базистің жылдық тиімді пайыздық мөлшерлемесі тарифтік базистен төмен болады.».
3.  «Дерекқорды қалыптастыру және жүргізу жөніндегі ұйым мен сақтандырушы, сақтандырушы мен сақтанушы (сақтандырылушы, пайда алушы) арасында электрондық ақпараттық ресурстармен алмасу қағидаларын, Дерекқорды қалыптастыру және жүргізу жөніндегі ұйымның сақтандыру шартын жасасу және сақтандыру жағдайларын реттеу туралы хабардар ету қағидаларын, Сақтандыру (қайта сақтандыру) ұйымының, Қазақстан Республикасының бейрезидент-сақтандыру (қайта сақтандыру) ұйымы филиалының сақтандыру шарттарын жасасуды, сақтанушы мен сақтандырушы арасында электрондық ақпараттық ресурстармен алмасуды қамтамасыз ететін бағдарламалық-техникалық құралдары мен интернет-ресурстарына қойылатын талаптарды бекіту туралы» Қазақстан Республикасының Қаржы нарығын реттеу және дамыту агенттігі Басқармасының 2020 жылғы 27 сәуірдегі № 50 қаулысына (Нормативтік құқықтық актілерді мемлекеттік тіркеу тізілімінде № 20514 болып тіркелген) мынадай өзгеріс енгізілсін:
көрсетілген қаулымен бекітілген Дерекқорды қалыптастыру және жүргізу жөніндегі ұйым мен сақтандырушы, сақтандырушы мен сақтанушы (сақтандырылушы, пайда алушы) арасында электрондық ақпараттық ресурстармен алмасу қағидаларында: 
  3-тармақтың жетінші бөлігі мынадай редакцияда жазылсын:
«Сақтандыру брокеріне, банкке, төлем ұйымына немесе сақтандыру ұйымдары таратылған жағдайда сақтанушыларға (сақтандырылушыларға, пайда алушыларға) сақтандыру төлемдерінің жасалатынына кепілдік беретін ұйымға тиесілі электрондық терминалды, мобильді қосымшаны немесе маркетплейсті пайдалана отырып төлемдер жүргізгені үшін комиссияны қоспағанда, сақтанушының немесе сақтандырушының міндетті және жүктелген  сақтандыру бойынша сақтандыру шарттарын ресімдеу (жасасу) кезінде электрондық терминалдың, мобильді қосымшаның немесе маркетплейстің иесіне комиссияны (сыйақыны) төлеуіне жол берілмейді».

1. Актуарийлерді оқыту бағдарламасы мына алты курстан тұрады: 
1-курс. Мынадай тақырыптарды қамтитын өмірді сақтандырудағы пайыздық мөлшерлемелер мен кездейсоқ процестер теориясы:
қарапайым және күрделі пайыздардың негіздері;
қаржы аннуитеттері;
қарыздар және оларды өтеу кестелері;
борыштық бағалы қағаздар;
өмір сүру кестесі;
сақтандыру аннуитеттері;
жеке өмірді сақтандыру теориясы;
бірлескен өмірді сақтандыру теориясы;
зейнетақы сақтандыру.
2-курс. Мынадай тақырыптарды қамтитын актуарлық қағидаттар және олардың көшірмелері:
пайыздық мөлшерлеме теориясын практикалық қолдану;
сақтандыру аннуитеттерін актуарлық бағалау;
өмірді сақтандыру: өнімді әзірлеу, маркетинг және андеррайтинг негіздері;
резервтерді бағалау және өмірді сақтандырудағы капитал бойынша ең төменгі талаптар;
өмірді сақтандыру өнімдерінің табыстылығын талдау және бағалау;
жалпы сақтандыру: сақтандыру өнімдері, баға белгілеу және резервтерді бағалау негіздері;
қайтыс болу және еңбекке қабілетінен айырылу жағдайына ұжымдық сақтандыру: сақтандыру бағдарламалары, үлкен және шағын топтардың андеррайтинг негіздері, баға белгілеу және резервтерді бағалау негіздері;
ұжымдық медициналық сақтандыру: сақтандыру өтеулердің түрлері, басқарылатын медициналық бағдарламалар, баға белгілеу және резервтерді бағалау негіздері;
қайта сақтандыру;
зейнетақы бағдарламалары және әлеуметтік қамсыздандыру;
сақтандыру экономикасына шолу;
инвестицияларды басқару негіздері.
3-курс. А және В бөлігін қамтитын жалпы сақтандыру және қайта сақтандыру.
А бөлігі. Жалпы сақтандыруда актуарлық модельдер мынадай тақырыптарды қамтиды:
пайдалылық теориясы және сақтандыру экономикасы;
жеке тәуекелдер теориясы;
ұжымдық тәуекелдер теориясы;
шығын модельдері;
ықтимал шығындарды бөлу сипаттары;
ықтимал шығындарды бөлуді бағалау;
сенімділік теориясы.
В бөлігі. Жалпы сақтандыру және қайта сақтандыру мынадай тақырыптарды қамтиды:
жалпы сақтандыру түрлері, сақтандыру өнімдері, тәуекел факторлары және андеррайтинг, сақтандыруды өтеу бойынша шектеулер;
баға белгілеу, сақтандыру сыйлықақыларын түзету әдістері;
тәуекел топтарын жіктеу және сақтандыру сыйлықақыларының мөлшерлемелерін саралау;
резервтерді бағалау: деректерді жинау және ұйымдастыру, резервтерді бағалаудың базалық және арнайы әдістері;
қайта сақтандыру бағдарламалары қағидаттары мен түрлері;
жалпы сақтандыруда қайта сақтандыру бағдарламасын таңдау.
4-курс. А және В бөліктерін қамтитын өмір мен денсаулықты сақтандыру.
А бөлігі. Өмірді сақтандыруда актуарлық модельдер мынадай тақырыптарды қамтиды:
актуарлық бақылау циклі;
өмірді сақтандыру өнімдерінің түрлері, өнімдерді әзірлеу, андеррайтинг, бизнес-ортаның әсері, тәуекел факторлары, тәуекел-менеджмент;
өмірді сақтандыруда актуарлық модельдеу қағидаттары;
стратегия және баға белгілеу әдістері;
кірістілікті талдау және тестілеу;
өмірді сақтандыруда салық салу;
өлім-жітім кестелерін құру.
В бөлігі. Резервтерді бағалау және өмірді сақтандыруда капитал бойынша талаптар, өмірді ұжымдық сақтандыру, медициналық сақтандыру мынадай тақырыптарды қамтиды.
өмірді сақтандыруда резервтерді бағалау әдістері;
капитал бойынша талаптар;
инвестициялар;
активтер мен міндеттемелерді басқару;
төлем қабілеттілігі және капиталдың жеткіліктілігін бағалау;
пайданы бөлу;
қаржылық есептілік;
нақты тәжірибені ескере отырып, мониторингтеу және түзетулер;
қайтыс болу және еңбек ету қабілетінен айырылу жағдайында ұжымдық сақтандыру: тәуекел факторлары, андеррайтинг, баға белгілеу және резервтерді бағалау;
жеке және ұжымдық медициналық сақтандыру: андеррайтинг, баға белгілеу және резервтерді бағалау;
қайта сақтандыру;
актуарий жұмысындағы кәсібилік мәселелері.
5-курс. А және В бөліктерін қамтитын зейнетақымен қамсыздандыру және әлеуметтік сақтандыру.
А бөлігі. Зейнетақы бағдарламалары мен әлеуметтік қамсыздандыру бағдарламаларын бағалаудың актуарлық әдістері мынадай тақырыптарды қамтиды:
зейнетақы бағдарламаларына шолу, зейнетақы кірісі деңгейінің салыстырмалы және абсолютті стандарттары;
әкімшілендіру түрі бойынша бағдарламалардың түрлері (мемлекеттік, корпоративтік, жеке);
зейнетақы бағдарламаларының әртүрлі дизайндары (белгіленген төлемдермен, белгіленген жарналармен, гибридтермен);
қаржыландыру әдісі бойынша бағдарламалардың түрлері (ортақ, жинақтаушы, гибридтік);
белгіленген төлемдер мен жарналар бар бағдарламалардың артықшылықтары мен кемшіліктері, тәуекел факторлары, тәуекелдерді бағалау, бағдарламаның дизайны, бағдарламаны таңдау өлшемшарттары;
корпоративтік зейнетақы бағдарламаларының түрлері,
белгіленген төлемдермен зейнетақы бағдарламаларын қаржыландыруға аударымдар мөлшерін бағалаудың актуарлық әдістері;
белгіленген төлемдермен зейнетақы бағдарламаларын актуарлық бағалау процесінің кезеңдері (бағалау өлшемдерін айқындау; деректерді жинау, талдау және келісу; актуарлық жол берулер; бағалау; сезімталдықты талдау, есептілік);
белгіленген төлемдері бар корпоративтік зейнетақы бағдарламалары бойынша қаржылық есептілікке қойылатын талаптар;
белгіленген жарналармен зейнетақы жоспарлары бойынша төлемдерді актуарлық бағалау;
зейнетақы активтерін инвестициялау;
әлеуметтік қамсыздандыру жүйелерінің қағидаттары мен типтері, зейнетақы кірісі мөлшерінің реттеуші формуласы және ауыстыру коэффициенті, бағдарламаның дизайны (бағдарламаның шарттары мен өлшемдері);
мемлекеттік әкімшілендірумен зейнетақы бағдарламаларын қаржыландырудың әртүрлі әдістерінің артықшылықтары мен кемшіліктерін салыстырмалы талдау;
реттеуші, қаржылық және макроэкономикалық өлшемдердің болжамдарын, халықтың және еңбек ресурстарының серпінін пайдалана отырып, әлеуметтік қамсыздандыру бағдарламаларын қаржыландыру құнын актуарлық бағалау;
Монте-Карло әдісін қолдану экономикалық жүйелердің тәуекелдерін модельдеу.
В бөлігі. Актуарлық бағалауда пайдаланылатын өлшемдерді эконометриялық модельдеу негізінде макроэкономикалық болжау мынадай тақырыптарды қамтиды:
желілік регрессиялық модель;
бір теңдеу моделін қолдана отырып болжау;
үлестірілген лагы бар модельдер;
сызықтық емес бағалау және ең жоғары шындыққа жанасу әдісі;
бірлескен теңдеулер жүйесін қолдана отырып бағалау;
уақыт қатарларын талдау: уақыт қатарларын тегістеу және экстраполяция;
стохастикалық уақыт қатарлары;
сызықтық уақыт қатарлары;
уақыт қатарларының модельдерін қолдана отырып бағалау және болжау.
6-курс. Сақтандыру ұйымдары мен зейнетақы қорлары: А және В бөліктерін қамтитын қаржыландыру және инвестициялау.
А бөлігі. Сақтандыру ұйымдары мен зейнетақы қорлары: қаржыландыру және инвестициялау мынадай тақырыптарды қамтиды:
инвестициялық қызметтегі этикалық және кәсіби стандарттар;
инвестицияларды бағалаудың сандық әдістері;
микроэкономика негіздері;
макроэкономика негіздері және макроэкономикалық факторлар мен мемлекеттік реттеудің қор нарықтарына әсері;
қаржылық есептілік және қаржы-шаруашылық қызмет нәтижелерін қаржылық талдау;
корпоративтік қаржы негіздері;
инвестиция түрлері: акциялар, тұрақты кірісі бар бағалы қағаздар, валюта нарығының құралдары, туынды құралдар, балама инвестициялық құралдар;
инвестициялар портфелін басқару және қаржы ресурстарын жоспарлау:
тәуекел және кірістілік;
сақтандыру ұйымдарының, зейнетақы қорларының, әлеуметтік сақтандырудың трасттық қорларының активтері мен инвестициялары;
сақтандыру ұйымдарының инвестициялық тәуекелдері;
сақтандыру ұйымдары үшін қаржылық жоспарлау: активтер мен міндеттемелер арасындағы арақатынас;
В бөлігі. Сақтандырудағы мемлекеттік реттеу және қаржылық есептілік мынадай тақырыптарды қамтиды:
сақтандыру ұйымдарының қаржылық есептілігі;
ерте ден қою коэффициенттерін пайдалана отырып қаржылық талдау;
сақтандыру ұйымдары үшін қаржылық жоспарлау: активтер мен міндеттемелер арасындағы арақатынас;
тәуекелді бағалау негізінде сақтандыру ұйымдарын капиталдандыруға қойылатын талаптар;
сақтандырудағы қаржылық есептіліктің халықаралық стандарттары;
Еуропалық Одақтың I төлем қабілеттілігі және II төлем қабілеттілігі жүйелеріне шолу;
сақтандыруды қадағалаудың халықаралық қағидаттары;
тәуекелді бағалау негізінде сақтандыруды қадағалау жүйесінің қағидаттары, мақсаттары, сипаттамалары және артықшылықтары;
сақтандыру саласын пруденциялық реттеудегі актуарийлердің рөлі;
Қазақстан Республикасының сақтандыру және сақтандыру қызметі, салық салу, сақтандыру нарығындағы бухгалтерлік есеп туралы заңнамасы.
1-1. Актуарийлерді оқытудың ең төменгі міндетті бағдарламасы мынадай шарттар сақталған жағдайда орындалды деп есептеледі:
1)	актуарийлерді оқыту бағдарламасында көзделген курстардың кемінде 80 (сексен) пайызын және олардың құрамдас бөліктерін (А және Б бөліктерін) сәтті тапсыру;
2)	емтихан ойдағыдай тапсырылмаған курстар және олардың құрамдас бөліктері (А және Б бөліктері) бойынша оқудан (тыңдаудан) өткенін растау.
Осы тармақтың 2) тармақшасында көзделген талап актуарийлерді оқыту бағдарламасында көзделген барлық курстар мен олардың құрамдас бөліктері (А және Б бөліктері) бойынша емтихандарды табысты тапсырған жағдайда қолданылмайды.
2. Сақтандыру ұйымдарына қатысты қолданылатын актуарийлерді оқытудың осы ең төменгі міндетті бағдарламасының ережелері «Сақтандыру қызметі туралы» Қазақстан Республикасының Заңында көзделген ерекшеліктер ескеріле отырып, Қазақстан Республикасының аумағында ашылған Қазақстан Республикасының бейрезиденті сақтандыру ұйымдарының филиалдарына қолданылады. 
3. Актуарийлерді оқытудың ең аз міндетті бағдарламасы бойынша оқыту (емтихандар) кестесін халықаралық актуарлық қауымдастықтың мүшесі болып табылатын ұйым өзінің ресми интернет-ресурсында оқыту басталғанға дейін (емтихан күні) кемінде үш ай бұрын жариялайды.
4. Актуарийлерді оқытудың ең төменгі міндетті бағдарламасының курстарын тыңдаған және (немесе) табысты тапсырған адамдар туралы өзекті ақпаратты халықаралық актуарлық қауымдастықтың мүшесі болып табылатын ұйым сақтайды және оның ресми интернет-ресурсында жариялайды.


Тізбеге 2-қосымша

Актуарий біліктілігін растау 
талаптарына 1-қосымша


Кәсіби даму бағдарламасы

	№
	Қызмет бағыты
	Балл саны

	1
	Халықаралық актуарийлер конгресіне қатысу
	800

	2
	Қаржы қызметі жөніндегі халықаралық конференцияларға, конгрестерге және форумдарға қатысу
	800

	3
	Актуарлық пәндер (семестрдегі) бойынша кемінде 30 сағат оқытушылық қызметті жүзеге асыру
	800

	4
	Актуарлық пәндер (семестрдегі) бойынша 30 сағатқа дейін оқытушылық қызметті жүзеге асыру
	400

	5
	«Актуарий» мамандануы бойынша бітіру жұмыстарының (бакалавриаттың дипломдық/жобалық жұмысы, магистрлік диссертациялар) басшысы ретіндегі қызметті жүзеге асыру
	500

	6
	Лектор ретінде Қазақстан Республикасының аумағында немесе шетелде семинарға, вебинарға, шеберлік кластарға, оқытуларға қатысу
	400

	7
	Уәкілетті орган растаған Қазақстанның актуарлық және сақтандыру қызметін дамытуға қосқан үлесі және жұмыс топтарына қатысу
	400

	8
	Қазақстан актуарийлерінің бірлестігі растаған Қазақстанның актуарлық қызметін дамытуға қосқан үлесі
	300

	9
	Сақтандыру және актуарлық қызмет мәселелері бойынша мақаланы шетелдік кәсіби қаржы басылымында жариялау
	800

	10
	Республикалық кәсіби қаржы басылымында сақтандыру және актуарлық қызмет мәселелері бойынша мақала жариялау
	500

	11
	Актуарлық қызмет бойынша оқулықтар, оқу құралдарын жазу
	800

	12
	skills.enbek.kz платформасында тыңдалған курстар бойынша актуарлық қызмет бойынша емтихандар өткізуге қатысу
	600

	13
	Сақтандырудың міндетті түрлері бойынша актуарлық қорытындылар дайындау (тарифтер, зерттеулер)
	800

	14
	Қазақстанның актуарийлер бірлестігінде 3 жыл бойы үздіксіз мүшелік
	300








Тізбеге 3-қосымша

Сақтандыру нарығында
актуарлық қызметті 
жүзеге асыру құқығына
лицензия беру қағидаларына 
1-қосымша


«Актуарлық қызметті жүзеге асыруға лицензия беру» мемлекеттік қызметін көрсетуге қойылатын негізгі талаптардың тізбесі 

	Мемлекеттік көрсетілетін қызметтің кіші түрлерінің атауы
	Актуарлық қызметті жүзеге асыруға лицензия беру

	Мемлекеттік көрсетілетін қызметтің кіші түрлерінің атауы
	

	1. 
	Уәкілетті органның атауы
	Қазақстан Республикасының Қаржы нарығын реттеу және дамыту агенттігі (бұдан әрі - уәкілетті орган)

	2. 
	Мемлекеттік көрсетілетін қызметті ұсыну тәсілдері (қол жеткізу арналары)
	Барлық кіші түрлер бойынша:
«Электрондық үкіметтің» www.egov.kz веб-порталы (бұдан әрі - портал).

	3. 
	Мемлекеттік қызмет көрсету мерзімі
	лицензияны берген кезде - жиырма жұмыс күні ішінде
лицензияны қайта ресімдеген кезде - үш жұмыс күні ішінде;
лицензияның телнұсқаларын берген кезде - екі жұмыс күні ішінде.
Бұл мерзім «Мемлекеттік және әлеуметтік жауапкершілігі бар көрсетілетін қызметтер туралы» Қазақстан Республикасы Заңының 18-2-бабында көзделген жағдайларда тоқтатыла тұрады. 

	4. 
	Мемлекеттік қызмет көрсету нысаны
	Барлық кіші түрлер бойынша:
Электрондық (толығымен цифрландырылған)

	5. 
	Мемлекеттік қызмет көрсетудің нәтижесі
	Кіші түрлер бойынша:
1) актуарлық қызметті жүзеге асыруға лицензия беру - актуарлық қызметті жүзеге асыруға лицензия;
2) лицензияның телнұсқасын алу - актуарлық қызметті жүзеге асыруға лицензия;
3) лицензияны қайта ресімдеу - актуарлық қызметті жүзеге асыруға лицензия.
Мемлекеттік қызметті көрсетуден бас тарту туралы негізді жауап.

	6. 
	Мемлекеттік қызметті көрсету кезінде көрсетілетін қызметті алушыдан алынатын төлем мөлшері және Қазақстан Республикасының заңнамасында көзделген жағдайларда оны өндіріп алу тәсілдері
	Кіші түрлер бойынша:
1) актуарлық қызметті жүзеге асыру құқығына лицензия берілгені үшін лицензиялық алым 10 (он) айлық есептік көрсеткішті құрайды;
2) лицензияны қайта ресімдеу үшін лицензиялық алым лицензия беру кезіндегі мөлшерлеменің 10 (он) пайызын құрайды;
3) лицензияның телнұсқасын беру үшін лицензиялық алым лицензия беру кезіндегі мөлшерлеменің 100 (жүз) пайызын құрайды.
Лицензиялық алымды төлеу екінші деңгейдегі банктер немесе банк операцияларының жекелеген түрлерін жүзеге асыратын ұйымдар арқылы қолма-қол ақшамен немесе қолма-қол ақшасыз нысанда, сондай-ақ «электрондық үкіметтің» төлем шлюзі арқылы қолма-қол ақшасыз нысанда жүзеге асырылады.

	7.
	Жұмыс кестесі
	Жұмыс кестесі:
1) портал - жөндеу жұмыстарын жүргізуге байланысты техникалық үзілістерді қоспағанда, тәулік бойы (көрсетілетін қызметті алушы жұмыс уақыты аяқталған соң, Қазақстан Республикасының Еңбек кодексіне (бұдан әрі - Кодекс) және «Қазақстан Республикасындағы мерекелер туралы» Қазақстан Республикасының заңына (бұдан әрі - Мерекелер туралы заң) сәйкес демалыс және мереке күндері өтініш білдірген кезде өтініштерді қабылдау және мемлекеттік қызметті көрсету нәтижелерін беру келесі жұмыс күні жүзеге асырылады).
2) уәкілетті орган - Кодекске және Мерекелер туралы заңға сәйкес демалыс және мереке күндерін қоспағанда, сағат 13.00-ден 14.30-ға дейінгі түскі үзіліспен дүйсенбіден жұмаға дейін 9.00-ден 18.30-ға дейін.

	8.
	Мемлекеттік қызмет көрсету үшін өтініш берушіден талап етілетін құжат мен мәліметтердің тізбесі
	Актуарлық қызметті жүзеге асыруға лицензия беру үшін:
1) Қағидаларға 3-қосымшаға сәйкес нысан бойынша өтініш берушінің электрондық цифрлық қолтаңбасымен (бұдан әрі – ЭЦҚ) куәландырылған электрондық құжат нысанындағы өтініш;
2) жеке басты куәландыратын құжаттың электрондық көшірмесі (Қазақстан Республикасының резиденті емес жеке тұлғалар үшін);
3) жоғары білімі туралы дипломның нотариаттық куәландырылған көшірмесі (электрондық көшірмесі ұсынылады);
4) «электрондық үкіметтің» төлем шлюзі арқылы төленген жағдайларды қоспағанда, лицензиялық алымның төленгенін растайтын құжаттың электрондық көшірмесі;
5) актуарийлерді оқытудың ең төменгі міндетті бағдарламасының курстары мен олардың құрамдас бөліктері (А және Б бөлімдері) бойынша емтихандар тапсырғанын растау үшін электрондық түрде мынадай құжаттардың бірі ұсынылады:
6) мынадай ұйымдардың бірі берген, өтініш берушінің актуарийлерді оқытудың ең төменгі міндетті бағдарламасында көзделген курстар бойынша оқудан өткенін және емтихандарды сәтті тапсырғанын куәландыратын құжаттардың көшірмесі:
халықаралық актуарлық қауымдастықтың (International Actuarial Association, IAA) мүшесі болып табылатын актуарийлер бірлестігі;
«Сақтандыру төлемдеріне кепілдік беру қоры» акционерлік қоғамы әзірлеген актуарийлерді оқыту жөніндегі онлайн платформа;
оқу бағдарламасы актуарийлерді оқытудың ең төменгі міндетті бағдарламасына сәйкес келетін университет.
Өтініш берушінің актуарийлерді оқытудың ең төменгі міндетті бағдарламасында көзделген курстар бойынша оқудан өткенін және емтихандарды сәтті тапсырғанын куәландыратын, университет берген құжат ретінде актуарийлерді оқытудың ең төменгі міндетті бағдарламасына жататын әрбір курс бойынша рейтингі кемінде сексен пайызды құрайтын дипломның (қосымшаларымен бірге) электрондық көшірмесі қабылданады.
7) актуарийлерді оқытудың ең төменгі міндетті бағдарламасына жататын әрбір курс бойынша рейтингі кемінде сексен пайызды құрайтын «Актуарий» мамандануы бойынша іскерлік әкімшілендіру магистрі дипломының немесе «Қаржы» мамандығы бойынша «Актуарий» мамандануы бойынша экономика және бизнес магистрі дипломының (қосымшаларымен бірге) көшірмесі (болған жағдайда).
8) тиісті халықаралық кәсіби актуарлық ұйымның бірінші кәсіби біліктілік деңгейіне (Associate немесе өзге де баламалы мәртебеге) қол жеткізу үшін актуарийлерді даярлау бағдарламасында көзделген барлық кәсіби емтихандарды сәтті тапсырғанын растайтын, мынадай халықаралық кәсіби актуарлық ұйымдардың бірі берген құжаттың көшірмесі:
Society of Actuaries (SOA, Америка Құрама Штаттары);
Institute and Faculty of Actuaries (IFoA, Біріккен Корольдік);
Actuaries Institute (Австралия);
Actuarial Society of South Africa (ASSA, Оңтүстік Африка Республикасы).
9) білім беру бағдарламасын Халықаралық актуарлық қауымдастықтың (International Actuarial Association, IAA) толық құқықты мүшесі болып табылатын халықаралық кәсіби актуарлық ұйым аккредиттеген (таныған), шетелдік жоғары және (немесе) жоғары оқу орнынан кейінгі білім беру ұйымы берген актуарлық мамандық бойынша жоғары немесе жоғары оқу орнынан кейінгі білім туралы дипломның (қосымшаларымен бірге) көшірмесі.
10) осы қаулыға 2-қосымшаға сәйкес бекітілген Актуарийлердің халықаралық қауымдастықтарына қойылатын талаптар мен тізбеге сәйкес актуарий мәртебесін және актуарийлердің халықаралық қауымдастықтарына мүшелігін растайтын құжаттардың көшірмелері;
11) лицензия алуға өтініш берушінің осы қаулыға 1-қосымшаға сәйкес бекітілген актуарийлерді оқытудың ең төменгі міндетті бағдарламасының талаптарына сәйкес келетін халықаралық емтихандарды тапсырғанын куәландыратын құжаттардың көшірмелері (болған жағдайда). Осы қаулыға 1-қосымшада көзделген актуарийлерді оқытудың ең төменгі міндетті бағдарламасының мазмұнына енгізілген бөлімдердің ең төменгі тізбесін жабатын емтихандар халықаралық емтихандар болып танылады. Халықаралық емтихандармен актуарийлерді оқытудың ең төменгі міндетті бағдарламасының мазмұнына енгізілген бөлімдердің ең төменгі тізбесінің жабылуын Актуарийлер бірлестігі растайды.
6. Қаржы ұйымдарында, уәкілетті органда актуарлық зерттеулер және (немесе) актуарлық есептеулер жүргізу саласында кемінде бір жыл жұмыс өтілінің бар екенін растайтын құжаттың электрондық көшірмесі.
Актуарлық қызметті жүзеге асыруға лицензия «Сақтандыру қызметі туралы» Қазақстан Республикасының Заңы (бұдан әрі – Заң) 40-бабының 3-тармағында көзделген талаптар сақталған жағдайда беріледі.
Лицензияның телнұсқасын алу үшін (егер бұдан бұрын берілген лицензия қағаз нысанында ресімделген болса):
көрсетілетін қызметті алушының ЭЦҚ куәландырылған электрондық құжат нысанындағы сұрау салу.
Лицензияны қайта ресімдеу үшін:
1) көрсетілетін қызметті алушының ЭЦҚ куәландырылған электрондық құжат нысанындағы сұрау салу;
2) ақпараты мемлекеттік ақпараттық жүйелерде қамтылған құжаттарды қоспағанда, лицензияны қайта ресімдеу үшін негіз болған өзгерістер туралы ақпараты бар құжаттардың электрондық көшірмелері.

	9.
	Қазақстан Республикасының заңнамасында белгіленген мемлекеттік қызмет көрсетуден бас тартуға негіздер
	Актуарлық қызметті жүзеге асыруға лицензия беру:
1) ұсынылған құжаттардың Қазақстан Республикасының сақтандыру және сақтандыру қызметі туралы заңнамасының талаптарына сәйкес келмеуі;
2) Заңның 60-бабы 1-тармағының 2-1), 2-2) және 3) тармақшаларында көзделген негіздер бойынша лицензиядан айыру туралы деректердің болуы;
3) уәкілетті орган жүргізген тестілеудің теріс нәтижесі;
4) «Дербес деректер және оларды қорғау туралы» Қазақстан Республикасы Заңының 8-бабына сәйкес көрсетілетін қызметті алушының мемлекеттік қызмет көрсету үшін талап етілетін, қолжетімділігі шектеулі дербес деректерге қол жеткізуге берілетін келісімінің болмауы мемлекеттік қызмет көрсетуден бас тартуға негіз болып табылады.
Лицензияны қайта ресімдеу:
уәкілетті орган мемлекеттік қызмет көрсетуге қойылатын негізгі талаптар тізбесінің 8-тармағында көрсетілген құжаттар тиісінше рәсімделмеген жағдайда, лицензияны қайта рәсімдеуден бас тартады.
Мемлекеттік қызмет көрсетуден бас тартылған кезде «Мемлекеттік және әлеуметтік жауапкершілігі бар көрсетілетін қызметтер туралы» Қазақстан Республикасы Заңының 19-1-бабының 1-2-тармағына сәйкес көрсетілетін қызметті алушымен тыңдау жүргізілмейді.

	10. 

	Мемлекеттік қызмет көрсетудің ерекшеліктері ескерілген өзге де талаптар
	Мемлекеттік қызмет көрсету орындарының мекенжайлары және мемлекеттік қызмет көрсету мәселелері жөніндегі анықтамалық қызметтердің байланыс телефондары уәкілетті органның ресми интернет-ресурсында орналастырылған.
Өтініш берушінің мемлекеттік қызмет көрсету тәртібі мен мәртебесі туралы ақпаратты қашықтықтан қол жеткізу режимінде порталдың «жеке кабинеті», сондай-ақ мемлекеттік қызметтер көрсету мәселелері жөніндегі бірыңғай байланыс орталығы арқылы алуға мүмкіндігі бар.
Порталда іркіліс немесе техникалық ақаулар анықталған жағдайда мемлекеттік қызметтер көрсету мәселелері жөніндегі бірыңғай байланыс орталығына жүгіну қажет.
Мемлекеттік қызметтер көрсету мәселелері жөніндегі бірыңғай байланыс орталығы: 8-800-080-7777 немесе 1414.
Мемлекеттік қызмет көрсету сатысы туралы ақпарат мемлекеттік қызметтер көрсетуді мониторингілеудің цифрлық жүйесінде автоматты режимде жаңартылып тұрады.




